Okresná prokuratúra Partizánske 
Februárová 157, 958 01 Partizánske 	

Sp. zn. : Pv 601/13/3305	Partizánske, 28.8.2014
EEČ : 2-25-29-2014

U Z N E S E N I E

Trestná vec:	obvinený XXXXX a spol. 
Zločin:	Neodvedenie dane a poistného podľa § 277 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Partizánske
Podľa § 215 odsek 1 písmeno h Trestného poriadku s poukazom na § 86 odsek 1 písmeno e Trestného zákona zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
3.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
ako konatelia obchodnej spoločnosti XXXXX s. r. o., so sídlom XXXXX, Partizánske 958 01, IČO: XXXXX, zadržali a neodviedli za svojich zamestnancov

- za obdobie mesiacov 02/2009 až 07/2009 splatné preddavky na daň z príjmov fyzických osôb zo závislej činnosti vo výške 2.979,29 €, príjemcovi Daňový úrad Trenčín, pobočka Partizánske,

- za obdobie mesiacov 01/2009 až 06/2009 splatné poistné na zdravotné poistenie vo výške 1.355,56 €, príjemcovi Všeobecná zdravotná poisťovňa, a. s., so sídlom Bratislava, 

- za obdobie mesiacov 05/2009 a 06/2009 splatné poistné na zdravotné poistenie vo výške 38,11 € príjemcovi APOLLO zdravotná poisťovňa a. s., a za obdobie mesiacov 01/2009 až 06/2009 splatné poistné na zdravotné poistenie vo výške 126,02 € príjemcovi Dôvera zdravotná poisťovňa a. s., so sídlom  Bratislava,

- za obdobie mesiacov 05/2009 až 07/2009 splatné poistné na sociálne poistenie vo výške 1.152,70 € príjemcovi Sociálna poisťovňa so sídlom Bratislava,

	čím svojim konaním zadržali a neodviedli určeným príjemcom sumu preddavkov na daň z príjmov fyzických osôb zo závislej činnosti a poistného v celkovej výške 5. 561,68 €.

lebo zanikla trestnosť činu

Odôvodnenie:
Uznesením vyšetrovateľa Odboru kriminálnej polície, Okresného riaditeľstva PZ v Partizánskom, pod ČVS: ORP-373/OEK-PE-2013 zo dňa 07.04.2014 bolo podľa §  206 ods. 1 Trestného poriadku  vznesené obvinenie XXXXX, XXXXX a XXXXX pre pokračujúci  zločin neodvedenia dane a poistného podľa § 277 ods. 1 ods. 2 písm. b/ Trestného zákona, na tom skutkovom základe, že ako konatelia obchodnej spoločnosti XXXXX s. r. o., so sídlom XXXXX, Partizánske 958 01, IČO: XXXXX, zadržali a neodviedli za svojich zamestnancov

- za obdobie mesiacov 02/2009 až 07/2009 splatné preddavky na daň z príjmov fyzických osôb zo závislej činnosti vo výške 2.979,29 €, príjemcovi Daňový úrad Trenčín, pobočka Partizánske,

- za obdobie mesiacov 01/2009 až 06/2009 splatné poistné na zdravotné poistenie vo výške 1.355,56 €, príjemcovi Všeobecná zdravotná poisťovňa, a. s., so sídlom Bratislava, 

- za obdobie mesiacov 05/2009 a 06/2009 splatné poistné na zdravotné poistenie vo výške 38,11 € príjemcovi APOLLO zdravotná poisťovňa a. s., a za obdobie mesiacov 01/2009 až 06/2009 splatné poistné na zdravotné poistenie vo výške 126,02 € príjemcovi Dôvera zdravotná poisťovňa a. s., so sídlom  Bratislava,

- za obdobie mesiacov 05/2009 až 07/2009 splatné poistné na sociálne poistenie vo výške 1.152,70 € príjemcovi Sociálna poisťovňa so sídlom Bratislava,

	čím svojim konaním zadržali a neodviedli určeným príjemcom sumu preddavkov na daň z príjmov fyzických osôb zo závislej činnosti a poistného v celkovej výške 5. 561,68 €.

	V priebehu vyšetrovania boli vykonané opakované výsluchy obvinených XXXXX, XXXXX a XXXXX, výsluchy svedkov-poškodených - zástupcov Daňového úradu Trenčín, pobočka Partizánske XXXXX, Sociálnej poisťovne, pobočka Topoľčany XXXXX, Všeobecnej zdravotnej poisťovne, a.s., pobočka Prievidza - XXXXX, Dôvery zdravotnej poisťovne, a.s., pobočka Nitra - XXXXX a Slovenskej Konsolidačnej, a.s. - XXXXX, bol vypracovaný znalecký posudok znalkyňou z odvetvia ekonomika a účtovníctvo, zabezpečené listinné dôkazy ako aj vykonané ďalšie procesné úkony smerujúce k objasneniu veci.  

	Zo záverov znaleckého posudku XXXXX - z odboru ekonomika a manažment vyplýva, že spoločnosť XXXXX, s.r.o. mala v deň splatnosti v pokladní, alebo na bankovom účte dostatok finančných prostriedkov na úhradu dane z príjmu zo závislej činnosti a splatného poistného na sociálne a zdravotné poistenia nasledovne: 
- za obdobie mesiacov 02/2009 až 07/2009 v lehote splatnosti od 06.04.2009 až 20.08.2009, príjemcovi, DAŇOVÝ úrad Trenčín, pobočka Partizánske, Makarenkova 213/1, IČO: 37916394 vo výške 2.979,29,·€ 

- za obdobie mesiacov 01/2009 až 06/2009, v lehote splatnosti od 01.03.2009 až 31.07.2009 príjemcovi VŠEOBECNÁ zdravotná poisťovňa, a. s., Mamateyova 17, 850 05 Bratislava 55, IČO: 35937874, zastúpenú pobočkou: Prievidza, Včelárska 1, 971 01 Prievidza, vo výške 1.355,56,-€ 

- za obdobie mesiacov 05/2009 a 06/2009 príjemcovi APOLLO zdravotná poisťovňa a.s. vo výške 38,11 ,-€ a za obdobie mesiacov 01/2009 až 06/2009 príjemcovi DÔVERA zdravotná poisťovňa, a.s., Einsteinova 25, 851 01 Bratislava, IČO: 35942436 vo výške 126,02,·€ a teda v celkovej výške 164, 13,-€ 

- za obdobie mesiacov 05/2009 až 07/209 v lehote splatnosti od 30.006.2009 až 31.08.2009 príjemcovi SOCIÁLNA poisťovňa, a.s. pobočka Topoľčany, Nám. M.R. Štefánika Č. 2269/18, IČO: 30807484, vo výške 1.152,70,- €,

	Obvinený XXXXX vo svojej výpovedi dňa 28.04.2014 uviedol, že pokiaľ ide o neodvedenie splatnej dane vo výške 2.979,29,-€ za obdobie 02/2009 až 07/2009, uvedená čiastka bola ich spoločnosťou Daňovému úradu v Partizánskom uhradená už v roku 2010 v štyroch splátkach zaslaných DÚ šekom po 811,·€ v dňoch· 30.06.2010,30.07.2010, 31.08.2010 a 30.09.2010 k čomu doložil fotokópie šekov o úhrade dane. Uviedol, že v tomto prípade musel Daňový úrad spraviť chybu pri spárovaní úhrad. 
Pokiaľ ide o nedovedenie poistného za zamestnancov do Všeobecnej zdravotnej poisťovne za obdobie mesiacov 01/2009 až 06/2009 uviedol, že namieta vznesenie obvinenia za mesiace január a február roku 2009, kde doložil do spisového materiálu doklady a to bankové výpisy o tom, že spol. XXXXX uhradila poistné za svojich zamestnancov za mesiace január 2009 a február 2009 vo výškach 240,11 € a 227,73 €, Uviedol ďalej, že uznáva dlh na neodvedenom poistnom za zamestnancov do VZP za mesiace 03/2009 až 06/2009 sumu vo výške 887,72,-€. 
Pokiaľ ide o odvody do Zdravotnej poisťovňu Dôvera a Apollo uviedol, že pokiaľ' ide o Apollo, ktoré prešlo pod Dôveru, akceptuje dlh vo výške 38,11 ,-€ tak ako bol zistený a je uvedený v uznesení o vznesení obvinenia. K dlhu voči Zdravotnej poisťovni dôvera uviedol, že ich spoločnosť uhradila poistné za svojich zamestnancov za mesiace január až apríl roku 2009 nasledovne: za január sumu vo výške 31,25,-€, za február sumu vo výške 27,68,-€ za marec 24,71,-€ a za apríl 24,93,-€, k čomu doložil výpis z účtu spoločnosti XXXXX č. 10 a č. 11 za roky 2009, kde sú riadne zaevidované a poukázané finančné čiastky pre vyššie uvedenú poisťovňu Dôvera. Obvinený ďalej uviedol, že pri poisťovni Dôvera malo byť vznesené obvinenia len za finančnú čiastku na nedovedenom poistnom na zdravotné poistenie za zamestnancov za obdobie mesiacov 05/2009 vo výške 23,76,-€ a 06/2009 vo výške 24,71,-€ ZP DOVERA, a teda uznal dlh voči obom poisťovniam v celkovej výške 86,58,·€. 
Pokiaľ ide o dlžné poistné na sociálne poistenie za zamestnancov do Sociálnej poisťovne za obdobie mesiacov 05/2009 až 07/2009 v sume 1.152,70,-€, obvinený uviedol, že sumu akceptuje v plnej výške. 
Na záver obvinený Ing. XXXXX uviedol, že po vykonanom preverení a úprave dlžných súm daní a poistného, spoločnosť XXXXX, s.r.o. tieto dlžné sumy uhradí, tak, aby bolo možné postupovať v zmysle ustanovenia § 86 ods. 1 písm. e/ Trestného zákona o účinnej ľútosti.

Obvinení XXXXX a XXXXX vo svojich výpovediach v podstate zhodne uviedli, že boli konateľmi spoločnosti XXXXX, s.r.o. spolu s XXXXX, pričom za ekonomickým záležitostiam, vrátane úhrad povinných odvodov a daní mal na starosti Ing. XXXXX a oni sa venovali iným oblastiam chodu spoločnosti. Súčasne uviedli, že sú si vedomí, že zodpovednosť za chod a výsledky firmy mali ako konatelia spoločnú. V závere svojich výpovedí tiež uviedli, že po úprave výšky dlžných súm poistného, podľa ich opodstatnených námietok, bude takto upravený dlh uhradený, aby mohla byť trestná vec ukončená zastavení trestného stíhania na základe účinnej ľútosti podľa § 86 ods. 1 písm. e/ Trestného zákona.

Z výpovede svedka-poškodeného XXXXX splnomocnenej za Daňový úrad Trenčín, pobočka Partizánske vyplýva, že na základe intervencie Ing. Ištvána spárovali úhrady zaplatené šekmi spoločnosti XXXXX z dní 30.06.2010, 30.07.2010, 31.08.2010 a 30.09.2010 tak, že dlh tohto podnikateľského subjektu za obdobie, ktoré je predmetom trestného obdobia už neevidujú a nepripájajú sa k trestnému konaniu.

Z výpovede svedka-poškodeného XXXXX splnomocnenej za Všeobecnú zdravotnú poisťovňu, a.s., pobočka Prievidza vyplýva, že pokiaľ ide o námietku XXXXX o tom, že za mesiac január a február roku 2009 odviedla spoločnosť XXXXX poistné za zamestnancov prevodom z účtu uviedla, že toto bolo prirátané k iným neuhradeným preddavkom, nakoľko platiteľ pri úhrade zadal nesprávny variabilný symbol a teda na základe toho boli obe uvedené platby naparované na najstaršie evidované pohľadávky na preddavkoch na verejné zdravotné poistenie. Ďalej uviedla, že k trestnému konaniu sa Všeobecná zdravotná poisťovňa, a.s. nepripája, nakoľko pohľadávku tejto spoločnosti postúpila obchodnej spoločnosti Slovenská konsolidačná a. s., Bratislava. 

Z výpovede svedka-poškodeného XXXXX splnomocneného za Slovenskú konsolidačnú, a.s, Bratislava vyplýva, že sa pripojil k trestnému konaniu a požadoval náhradu škody vo výške 1.355,56 €, pričom do vyšetrovacieho spisu doložil zmluvu o postúpení pohľadávky uzatvorenej medzi Všeobecnou zdravotnou poisťovňou, a.s. a Slovenskou konsolidačnou, a.s..

Z výpovede svedka-poškodeného XXXXX splnomocneného za Dôveru zdravotná poisťovňa, a.s, Bratislava vyplýva, že pokiaľ ide o námietky Ing. Ištvána, že spoločnosť XXXXX, s.r.o. vykonala úhrady zdravotného poistenia za zamestnancov za mesiace 01/09 až 04/09, uviedol, že ich Zdravotná poisťovňa eviduje prijaté platby a ich výšku tak ako uviedol obvinený Ing. XXXXX, avšak tieto boli všetky priradené na dlžné poistné za mesiac január, ale vzhľadom k tomu, že vyššie uvedené platby uhradené spoločnosťou XXXXX boli zaslané za vyššie uvedené konkrétne mesiace, do zápisnice uviedol, že za neodvedené poistné budú brať len mesiace 05 a 06 roku 2009 v celkovej spoločnej výške 48,47 € za Zdravotnú poisťovňu Dôvera a za mesiace 05 a 06 roku 2009 v celkovej spoločnej výške 38,11 € za Zdravotnú poisťovňu Apollo a teda celkovú spoločnú výšku škody 86,58 €.

Z výpovede svedka-poškodeného XXXXX splnomocnenej za Sociálnu poisťovňu, pobočka Topoľčany vyplýva, že Sociálna poisťovňa eviduje úhrady za mesiac 03/2009 v sume 582,90 € a za mesiac 04/2009 v sume 597 €, ktoré odviedla spol. XXXXX, s.r.o., avšak nerozlišuje odvod za zamestnancov a za zamestnávateľa. Tiež uviedla, že berie na vedomie, že na základe znaleckého posudku bol stanovený dlh na neodvedenom poistnom na socilne poistenie spoločnosti XXXXX, s.r.o. za svojich zamestnancov na sumu 1.152,70 €, a to za obdobie 05/2009 až 07/2009.

Z vyšetrovacieho spisu ďalej vyplýva, že dňa 12.08.2014 zaslala Slovenská konsolidačná a. s., Bratislava 1, písomnú správu v ktorej potvrdila, že dňa 08. 08. 2014 prijala od XXXXX platbu vo výške 1.355,56 €.

Dňa 08.08.2014 zaslala Dôvera zdravotná poisťovňa, a.s. písomné potvrdenie, že dňa 28.07.2014 prijali od spoločnosti XXXXX platby v celkovej výške 86,58 € a potvrdzujú úhradu poistného za mesiace 05/2009 a 06/2009 v celkovej spoločnej výške 48,47 € za poiťovňu Dôvera a v celkovej spoločnej výške 38,11 €  za poiťovňu Apollo.

Dňa 06.08.2014 zaslala Sociálna poisťovňa - pobočka Topoľčany písomné oznámenie, že  spoločnosť XXXXX uhradila dňa 28.07.2014 dlžné poistné za svojich zamestnancov za obdobie 05/2009, 06/2009 a 07/2009 v celkovej spoločnej výške 1 152,70 €.

Podľa § 277 ods. 1 ods. 2 písm. b/ Trestného zákona sa zločinu neodvedenia dane a poistného dopustí páchateľ, ktorý vo väčšom rozsahu zadrží a neodvedie určenému príjemcovi splatnú daň, poistné na sociálne poistenie, verejné zdravotné poistenie alebo príspevok na starobné dôchodkové sporenie, ktoré zrazí alebo vyberie podľa zákona, v úmysle zadovážiť sebe alebo inému neoprávnený prospech.

	Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikla trestnosť činu.

Podľa § 86 ods. 1 písm. e/ Trestného zákona trestnosť činu zaniká aj vtedy ak ide o trestný čin skrátenia dane a poistného podľa § 276, neodvedenia dane a poistného podľa § 277 alebo nezaplatenia dane a poistného podľa § 278, ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami.

Podľa § 86 ods. 2 Trestného zákona trestnosť trestného činu podľa odseku 1 písm. e) nezaniká, ak ide o páchateľa, ktorý bol za obdobný čin v predchádzajúcich dvadsiatich štyroch mesiacoch postihnutý, alebo ak trestné stíhanie páchateľa za obdobný čin bolo v predchádzajúcich dvadsiatich štyroch mesiacoch zastavené z dôvodu zániku trestnosti trestného činu podľa odseku 1.

Z vyššie uvedených skutočností, najmä z výsluchov svedkov-poškodených - zástupcov určených príjemcov preddavkov na daň z príjmov zo závislej činnosti a poistného na sociálne poistenie a verejné zdravotné poistenie, ako aj zo správ predmetných inštitúcií o splatení záväzkov spoločnosti XXXXX, s.r.o. vyplýva, že preddavky na daň z príjmov fyzických osôb zo závislej činnosti bola spoločnosťou XXXXX, s.r.o. uhradená, čo bolo zistené vykonaným spárovaním platieb prijatých Daňovým úradom Trenčín, pobočka Partizánske a v dôsledku toho sa uvedený subjekt nepripojil k trestnému stíhaniu a tiež bolo zistené, že obvinenými bolo dodatočne zaplatené splatné poistné, pričom za stíhané obdobia určení príjemcovia neevidujú u spoločnosti XXXXX, s.r.o. nedoplatky na daniach a poistnom na sociálne poistenie a verejné zdravotné poistenie, ktoré bola spoločnosť povinná odviesť za svojich zamestnancov. Z odpisu registra trestov obvinených, ako aj z lustrácií ich osôb vyplýva, že obvinený neboli doteraz odsúdený za spáchanie trestného činu a tiež doteraz, okrem tejto trestnej veci, nebolo proti nim vedené trestné stíhanie. 

 	Z dokazovania vykonaného po vznesení obvinenia, teda jednoznačne vyplýva, že trestnosť činu, pre ktorý bolo proti obvineným vedené trestné stíhanie zanikla účinnou ľútosťou podľa § 86 ods. 1 písm. e/ Trestného zákona.

Vzhľadom na zistené skutočnosti som rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Martin Števík
prokurátor